**Родная Беларусь**

 *Гульня-квэст для бацькоў і дзяцей рознаўзроставай групы*

 **Праграмныя задачы**: фарміраваць уяўленні пра сваю малую радзіму аграгарадок Палужжа, Гродзенскую вобласць, краіну – Рэспубліку Беларусь, славутасці краіны і малой радзімы; развіваць цікавасць і павагу да дзяржаўных сімвалаў Рэспублікі Беларусь (герб, сцяг, гімн), увагу, маўленне; развіваць уменне творча пераносіць назапашаны рухальны вопыт у рухальную дзейнасць; выхоўваць фізічныя якасці (спрытнасць, хуткасць, вынослівасць) і рухальныя здольнасці пры выкананні гульнявых заданняў, пачуццё ўласнай адказнасці за вынік агульных спраў, любоў да роднага краю, гонар за поспехі і дасягненні беларусаў.

 **Матэрыял і абсталяванне**: збаночак з пытаннямі“Замарочкі са збаночка”, карта-пазл Рэспублікі Беларусь, сардэчка, фотаздымкі аграгарадка Палужжа (знакамітыя мясціны, знакамітыя месцы дзіцячага сада), сляды-лапці, дыдыктычная гульня "Складзі дзяржаўныя сімвалы Рэспублікі Беларусь",дыдыктычная гульня “Апрані ляльку ў беларускае адзенне”

 **Папярэдняя работа**: гутаркі па тэмах “Мая Радзіма”, “Сімвалы Рэспублікі Беларусь”, “Славутасці нашай вёскі”, дыдактычныя гульні “Што лішняе”, “Складзі сцяг, герб, карту Беларусі”, “ Знайдзі сімвалы Беларусі”,

 **Месца правядзення**: музычная зала.

 Ход гульні-квэсту

 *Ціха гучыць песня” Жураўлі на Палессе ляцяць”.*

 **Выхавацель(В.).** Добры дзень паважаныя бацькі, хлопчыкі і дзяўчынкі!

Вядома ўсім, што вельмі шмат

Куткоў на свеце дзіўных.

 але не менш, а болей, брат,

Іх на тваёй радзіме,

У нашым краі дарагім,

У Беларусі роднай,

Не памяняешся ні з кім

Яе красою годнай

 І. Муравейка

Чуецца плач.

 **В.** Ой , хто гэта плача? (уваходзіць засмучаны хлопчык Міхаська)

 **Міхаська.** Добры дзень. Мяне завуць Міхаська.

 **В**. Рады вітаць цябе, Міхаська! Што з табой здарылася? Чаму ты плачаш?

 **Міхаська.** Я ехаў да сваіх бабулі з дзедам у аграгарадок Палужжа ды разгубіўся. Я не змог адказаць у якой вобласці і краіне аграгарадок знаходзіцца. Мне стала сорамна. Дапамажыце мне іх знайсці, калі ласка.

 **В.** Я думаю, што даведацца аб гэтым нам дапаможа карта Рэспублікі Беларусь. Я прапаную усім адправіцца у падарожжа па нашай краіне і маленькай радзіме і дапамагчы Міхасіку. За кожнае выкананае заданне вы будзеце атрымліваць пазл. На прыканцы мы складзем карту і знойдзем на ёй вобласць дзе жывуць тваі бабуля і дзядуля. Дзеці, згодны дапамагчы Міхасіку? (згодны) Тады пачынаем.

 **В.** Ці ведаеце вы, што такое маленькая радзіма?

Малая радзіма – гэта месца, дзе мы нарадзіліся і жывём.

Малая радзіма – гэта дзе жывуць жывуць блізкія і родныя нам людзі матуля, тата, бабуля і дзядуля, брацікі і сястрычкі.

Малая радзіма – гэта ваша хата

Малая радзіма – гэта наш дзіцячы сад

Малая радзіма – гэта наш аграгарадок і.г.д.

 **Заданне 1.” Замарочкі са збаночка”**

* У якой краіне мы жывём? ( у Беларусі)
* Як называюцца людзі, якія нарадзіліся у Беларусі?(беларусы)
* Які горад з’яўляецца сталіцай Беларусі?(горад Мінск)
* Колькі абласцей у Беларусі?(шэсць абласцей)
* Як называецца вёска у якой ты жывеш? ( Палужжа)
* Якія ты ведаеш гарады Беларусі?
* Якія ты ведаеш дзяржаўныя сімвалы Беларусі?
* Успомні і раскажы словы першага куплета гімна нашай дзяржавы.
* Як завуць твайго тату і маму? (3-4г)
* Як завуць твайго выхавальніка?
* Як завуць тваю бабулю і дзядулю?
* Якія свойскія жывёлы ты ведаеш?

 **В.** Вельмі цудоўна! І вы атрымліваеце першы пазл нашай карты. А зараз на дапамогу нам прыдуць вашы бацькі, якія таксама адкажуць на нашы пытанні са збаночка.І так.

***Для бацькоў:***

* За гераізм і мужнасць абаронцаў крэпасць атрымала ганаровае званне “ Крэпасць-герой”. Пра якую славутасць нашай краіны ідзе размова? ( пра Брэсцкую крэпасць)
* У гэтым горадзе штогод праходзіць міжнародны фестываль мастацтва, які аб’ядноўвае ўдзельнікаў з розных краін. Пра які горад я кажу? (пра горад Віцебск)
* Якія дзяржаўныя сімвалы Рэспублікі Беларусь вы ведаеце? (Дзяржаўны герб, сцяг, гімн)
* Якія замкі Беларусі вы ведаеце? (Мірскі замак, Нясвіжскі замак, Лідскі замак)
* Назавіце суседзяў нашай краіны? (Літва, Латвія, Польшча, Украіна, Расія)
* Назавіце самыя славутыя мясціны Беларусі (Нацыянальная бібліятэка Беларусі, Мірскі замак, Нацыянальны парк “Белавежская пушча”, мемарыяльны комплекс “Брэсцкая крэпасць”, Курган Славы і г.д)
* Назавіце беларускія нацыянальныя стравы(халаднік, дранікі, верашчака)
* Якая вобласць рэспублікі Беларусь мяжуе з усімі іншымі абласцямі нашай краіны? (Мінская вобласць)

 **В.** Вы вялікія малайцы! Дзякуй вам за дапамогу. І мы атрымліваем яшчэ адзін пазл ад нашай карты.

 **В.** Прадаўжаем наша падарожжа. У нашым аграгарадку ёсць шмат цікавых мясцін, якія вы павінны адгадаць.

**Заданне 2. Гульня " Пазнай па малюнку"**

 Дзеці выцягваюць адну з фотаздымкаў нашай вёскі і называюць знакамітыя мясціны (заданне для выхаванцаў 5-6 гадоў)

 Знакамітыя месцы дзіцячага сада (заданне выконваюць выхаванцы 3-4 гадоў) выканаўшы заданне выхаванцы атрымліваюць трэці пазл з карты.

 А зараз я вам прапаную, трошкі адпачыць і пагуляць у гульню.

 **Гульня "Міхасік"**

 *Дзеці ходзяць па кругу, выхавацель гаворыць такія словы; "Ты, Міхасік не зявай лапаточкі абувай". Дзіця застаўшыся без лапцей выбывае з гульні. Самы лоўкі выхаванец атрымлівае перамогу*

Прадаўжаем наша падарожжа нашы маленькія выхаванцы будуць будаваць прыгожыя дамы для нашага аграгарадка, а мы прадаўжаем выковаць наступнае заданне

 **Заданне 3. Дыдыктычная гульня "Складзі дзяржаўныя сімвалы Рэспублікі Беларусь"**

*Дзеці выконваюць заданне, атрымліваюць пяты пазл*

 **Заданне 4. Гульня " Перадай сардэчка"**

*Дзеці перадаюць сардэчка і па чарзе называюць за што яны любяць свой аграгарадок, сваю краіну гульня праводзіцца разам з бацькамі*

- Я люблю свой аграгарадок, таму што ён самы родны.

- Я люблю свой аграгарадок, таму што тут жывуць маі тата і мама.

- Я люблю свой аграгарадок, таму што ен вельмі прыгожы

- Я люблю свой аграгарадок, таму што ганаруся ім.

- Я люблю свой аграгарадок, таму што тут жывуць маі сябры

- Я люблю свой аграгарадок, таму што люблю хадзіць у дзіцячы сад.

- Я люблю свой аграгарадок, таму што кожны день бачу усмешкі людзей

- Я люблю свой аграгарадок, таму што вырасту і буду тут працаваць. І г.д.

Пасля гульні дзеці атрымліваюць пяты пазл карты,

В. Усім дзякуй вось мы і дайшлі да апошняга задання нашага падарожжа.

 **Заданне 5. " Апрані ляльку у беларускае адзенне" (заданне разам з бацькамі)**

 *Усе дзеляцца на дзве каманды, ім даецца сілуэт лялькі, які яны павінны па чарзе апрануць у беларускае адзенне*

Пасля гульні дзеці атрымліваюць апошні пазл карты, потым складаюць карту Рэспублікі Беларусь. Паказваюць Міхасіку у якой вобласці жывуць яго дзядуля і бабуля. Называюць яе.

 **Міхасік**. Дзякуй вам за тое, што шмат цікавага расказалі мне пра Беларусь!

 **В.** Калі ласка. А вам дзеці ці спадабалася наша падарожжа?

Якія заданні мы выконвалі?

Якія заданні былі самымі цікавымі?

А якое самым складаным?

Дзеці, вы вялікія малайцы. Я думаю, што пройдзе некалькі гадоў, вы падрасцеце і зробіце нашу краіну яшчэ больш прыгожай і лепшай.

На гэтым наша гульня заканчваецца. А вось гэтыя прызы будуць напамінаць вам аб нашым незвычайным падарожжы. Дзякуй усім удзельнікам.